A Bíróság (hatodik tanács) 2008. október 6‑i végzése – Société Roquette Frères kontra Direction générale des douanes et droits indirects et Recette principale de Gennevilliers de la direction générale des douanes et droits indirects

(C‑466/06. sz. ügy)

„Az eljárási szabályzat 104. cikkének 3. §‑a – A cukorágazat piacának közös szervezése – Izoglükóz – A termelési kvóták kiosztására szolgáló alapmennyiségek meghatározása – Köztes termékként termelt izoglükóz – Az 1785/81/EGK rendelet 24. cikkének (2) bekezdése – A 2038/1999/EGK rendelet 27. cikkének (3) bekezdése – A 2073/2000/EK rendelet 1. cikke – Az 1260/2001/EK rendelet 11. cikkének (2) bekezdése – Az 1745/2002/EK rendelet 1. cikke – Az 1739/2003/EK rendelet 1. cikke – Termelési illeték – A kvótarendszer alkalmazásának módszerei – A feldolgozott termékekben lévő cukormennyiségek figyelembevétele – Az exportálható többlet meghatározása – Az átlagos veszteség meghatározása”

Mezőgazdaság – Közös piacszervezés – Cukor – Izoglükóz – Termelési kvóták (1785/81 tanácsi rendelet, 24. cikk, (2) bekezdés, 2038/1999 tanácsi rendelet, 27. cikk, (3) bekezdés és 33. cikk, (1) bekezdés, c) pont, valamint 1260/2001 tanácsi rendelet, 11. cikk, (2) bekezdés és 15. cikk, (1) bekezdés, c) pont; a 392/94 rendelettel módosított 1443/82 bizottsági rendelet, 5. cikk, (5) bekezdés, első bekezdés, 2073/2000 bizottsági rendelet, 1. cikk, és a 1140/2003 bizottsági rendelettel módosított 314/2002 bizottsági rendelet, 6. cikk, (4) bekezdés, 1745/2002 bizottsági rendelet, 1. cikk, és 1739/2003 bizottsági rendelet, 1. cikk) (vö. 44–45., 51–53., 56–60. pont és a rendelkező rész 1–2. pontja)

Tárgy

Előzetes döntéshozatal iránti kérelem – Tribunal de Grande Instance de Nanterre – Az 1785/81/EGK rendelet 24. cikke (2) bekezdésének, a 2038/1999/EGK rendelet 27. cikke (3) bekezdésének, a 2073/2000/EK rendelet 1. cikkének, az 1260/2001/EK rendelet 11. cikke (2) bekezdésének, az 1745/2002/EK rendelet 1. cikkének és az 1739/2003/EK rendelet 1. cikkének érvényessége – A cukorágazat piacának közös szervezése – Izoglükóztermelési kvóták – A köztes termékként felhasznált izoglükóz figyelembe (nem) vétele – Az 1443/82/EGK rendelet és a 314/2002/EK rendelet érvényessége – Az izoglükóztermelés címén fizetendő illeték kiszámításának módja.

Rendelkező rész

1) Az első feltett kérdés vizsgálata nem vezetetett olyan tényező fennállásának a megállapításához, amely érintené a cukorágazat piacának közös szervezéséről szóló, 1981. június 30‑i 1785/81/EGK tanácsi rendelet 24. cikke (2) bekezdésének, a cukorágazat piacának közös szervezéséről szóló, 1999. szeptember 13‑i 2038/1999/EGK tanácsi rendelet 27. cikke (3) bekezdésének, a cukorágazatbeli termelési kvóták szerinti garantált mennyiségek és a preferenciális import keretében a cukorfinomítók feltételezett maximális ellátási igényeinek a 2000/2001‑es gazdasági évre vonatkozó csökkentéséről szóló, 2000. szeptember 29‑i 2073/2000/EK bizottsági rendelet 1. cikkének, a cukorágazat piacának közös szervezéséről szóló, 2001. június 19‑i 1260/2001/EK tanácsi rendelet 11. cikke (2) bekezdésének, a cukorágazatbeli termelési kvóták szerinti garantált mennyiségek és a preferenciális import keretében a cukorfinomítók feltételezett maximális ellátási igényeinek a 2002/2003‑as gazdasági évre vonatkozó csökkentéséről szóló, 2002. szeptember 30‑i 1745/2002/EK bizottsági rendelet 1. cikkének, és a cukorágazatbeli termelési kvóták szerinti garantált mennyiségek és a preferenciális import keretében a cukorfinomítók feltételezett maximális ellátási igényeinek a 2003/2004‑es gazdasági évre vonatkozó csökkentéséről szóló, 2003. szeptember 30‑i 1739/2003/EK bizottsági rendelet 1. cikkének érvényességét.